b'\n_START_ARTICLE_\nRoger Crozier Saving Grace Award\n_START_PARAGRAPH_\nRoger Crozier Saving Grace Award oli vuosina 2000\xe2\x80\x932007 yksi j\xc3\xa4\xc3\xa4kiekkoliiga NHL:n vuosittain jakamista palkinnoista. Se my\xc3\xb6nnettiin v\xc3\xa4hint\xc3\xa4\xc3\xa4n 25 ottelua pelanneelle maalivahdille, jolla oli runkosarjan paras torjuntaprosentti. Palkintopokaalin lis\xc3\xa4ksi voittajat saivat valita kohteen 25 000 dollarin lahjoitukselle. Palkinto on nimetty Detroit Red Wingsin ja Buffalo Sabresin entisen maalivahdin Roger Crozierin mukaan. Suomalaista palkinnon voitti Niklas B\xc3\xa4ckstr\xc3\xb6m vuonna 2007. Sittemmin my\xc3\xb6s Tuukka Rask on ylt\xc3\xa4nyt runkosarjan parhaaseen torjuntaprosenttiin kaudella 2009\xe2\x80\x932010.'